03jvol. 4 Jurnalul Oficial al Uniunii Europene 159 31983D0222 L121/31 JURNALUL OFICIAL AL COMUNITĂȚILOR EUROPENE 7.5.1983 DECIZIA COMISIEI din 22 aprilie 1983 privind controalele la fața locului referitoare la aplicarea planurilor naționale de eradicare a pestei porcine clasice (83/222/CEE) COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Directiva 80/1095/CEE a Consiliului din 11 noiembrie 1980 de stabilire a condițiilor pentru ca teritoriul Comunității să obțină și să mențină statutul de indemn de pestă porcină (1), în special articolul 5, având în vedere Decizia 80/1096/CEE a Consiliului din 11 noiem- brie 1980 de instituire a unei acțiuni a Comunității în vederea susţinerii financiare a eradicării pestei porcine clasice (2), în spe- cial articolul 5 alineatul (4), întrucât, în special în vederea îmbunătățirii situației sanitare a șeptelului porcin al Comunității și în vederea facilitării schimbu- rilor, Consiliul a instituit prin Directiva 80/1095/CEE și prin Decizia 80/1096/CEE o acțiune comună de eradicare a pestei porcine clasice; întrucât articolul 5 din Directiva 80/1095/CEE și articolul 5 ali- neatul (4) din Decizia 80/1096/CEE prevăd instituirea de controale periodice la fața locului pentru verificarea, din punct de vedere veterinar, a aplicării planurilor naționale de eradicare; întrucât, în scopul aplicării acestor dispoziţii, este necesară stabilirea condițiilor de efectuare a acestor controale la fața locu- lui; întrucât este oportună informarea Comitetului veterinar permanent cu privire la rezultatele controalelor și acţiunilor care au fost întreprinse; întrucât măsurile prevăzute de prezenta decizie sunt în conformitate cu avizul Comitetului veterinar permanent, ADOPTĂ PREZENTA DECIZIE: Articolul 1 Controalele la fața locului pentru verificarea, din punct de vedere veterinar, a aplicării planurilor naţionale de eradicare a pestei () JOL325,1.121980, p. 1. () JOL325,1.121980, p. 5. porcine clasice sunt efectuate în fiecare stat membru prima dată înainte de 1 iulie 1983 și, ulterior, anual pe durata acțiunii comune. Articolul 2 (1) Comisia desemnează pentru fiecare caz experții însărcinați să efectueze controalele la fața locului prevăzute la articolul 1. (2) Statele membre sunt informate, cu treizeci de zile înainte, cu privire la efectuarea unei misiuni de control la fața locului, pentru a putea fi în măsură să ofere asistența necesară prevăzută la articolul 5 din Directiva 80/1095/CEE și la articolul 5 alineatul (4) din Decizia 80/1096/CEE. (3) În scopul efectuării controalelor la fața locului, experții desem- nați se prezintă la autoritățile centrale sau regionale competente în ceea ce privește execuția planurilor naționale. Aceștia pot, de asemenea, dacă este necesar și la cererea lor, să viziteze orice șeptel, abator, unitate de ecarisaj, laborator, precum și orice alte locuri sau spații în cauză. Articolul 3 Raportul întocmit ca urmare a controalelor la fața locului, prevăzute la articolul 1, este comunicat Comitetului veterinar permanent. Articolul 4 Prezenta decizie se adresează statelor membre. Adoptată la Bruxelles, 22 aprilie 1983. Pentru Comisie Poul DALSAGER Membru al Comisiei